**РАСЛЫЙМ**

**Татарстан Премьер-министры урынбасары, Бөтендөнья татар конгрессының Милли Шура рәисе**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**В.Г. Шәйхразыев**

***10+***

**Бөтендөнья татар конгрессының**

**“Сез иң гүзәл кеше икәнсез” конкурсын уздыру турында**

**НИГЕЗЛӘМӘСЕ**

**1. Гомуми нигезләмәләр:**

1.1. “Сез иң гүзәл кеше икәнсез” конкурсының (алга таба Конкурс) оештыручысы – Бөтендөнья татар конгрессы Башкарма комитеты (алга таба Конгресс);

1.2. Конкурс турында Нигезләмә конгрессның рәсми сайтында (http://tatar-congress.org) “Рәсми басма” сәхифәсендә урнаштырыла.

1.3. Конкурста иң яхшы эшләргә ( төрле яшь категориясендә) I, II, III нче урыннар бирелә һәм дипломнар, бүләкләр тапшырыла;

1.4. Жюри игътибарга лаек өстәмә хезмәтләрне сайлап алып, аларга Рәхмәт хатлары тапшырырга да хокуклы;

1.5. Барлык катнашучыларга да дипломнар бирү каралмаган;  
1.6. Конкурска бер генә хезмәт килсә/яисә бер хезмәт тә килмәсә, Конкурс үткәрелмәде дип таныла.

**2. Конкурсның максаты һәм бурычлары:**

2.1. Конкурсның максаты – укытучының җәмгыятьтәге ролен, дәрәҗәсен үстерү, балаларда әлеге һөнәр ияләренә хөрмәт тәрбияләү;

2.2. Конкурс “Укытучылар көне” уңаеннан оештырыла;

2.3. Балаларга укытучы һөнәренең ни дәрәҗәдә әһәмиятле, шул ук вакытта катлаулы һәм мөһим икәнлеген күрсәтү;

2.4. Укытучылар арасында үз һөнәренең фанаты булган, гомерен балаларга белем һәм тәрбия бирүгә багышлаган шәхесләрне барлау, аларны халыкка таныту;

2.5. Бөтендөнья татар конгрессы сайтын һәм социаль челтәрләрдәге төркемнәрен популярлаштыру.

**3. Конкурсның номинацияләре:**

3.1. Конкурс “Минем яраткан укытучым” номинациясе буенча уза.

3.2. Конкурс төрле яшь категорияләрендә уза: **10 - 15** яшькәчә, **16 – 20** яшькәчә, **21 яшьтән** өлкәнрәкләр;

3.3. Конкурс **ВКонтакте** социаль челтәрендәге “Иң гүзәл кеше икәнсез” конкурсы төркемендә уздырыла.

**4. Конкурста катнашучылар:**

4.1 Конкурста **10 яшьтән өлкәнрәк** булган һәркем катнаша ала;  
4.2 Конкурста катнашучы  **Вконтакте** төркеменә яраткан укытучысының фотосын урнаштыра (берничә фото да рөхсәт ителә) һәм шунда аның эшчәнлеге, ни өчен нәкъ менә шул мөгаллимне яратуы, хөрмәт итүе турында тәфсилләп яза.

4.3. Катнашучы Конгрессның **ВКонтакте** челтәрендәге “Иң гүзәл кеше икәнсез” конкурсы төркеменә язылырга тиеш;

4.4. Катнашучы язма башында ук үзенең исем-фамилиясен, яшен, кайдан булуын күрсәтергә тиеш.

**5. Конкурсны үткәрү шартлары һәм таләпләре:**

5.1. Конкурска үз хезмәтләрен җибәрүчеләрнең язмалары эчтәлекле, аңлаешлы булырга тиеш.

5.2. Катнашучы үзе турында тулы мәгълүмат куя. Исем-фамилиясе, яше һәм яшәү урыны билгеле булмаса, конкурска килгән эш төшеп кала;

5.3. Конкурска тәкъдим ителгән фотолар сыйфатлы булырга тиеш;

5.4. Конкурс эшләрен кабул итү срогы тәмамланганнан соң килгән эшләр каралмый;

5.7. Конкурска старт 2022 елның **16 нчы сентябрендә** бирелә. Ул **5 нче октябрьгә** кадәр дәвам итәчәк.

5.8. Конкурсның иң яхшы эшләрен ике номинация буенча да жюри сайлап ала. Аларның исемнәре Бөтендөнья татар конгрессы сайтында һәм конгрессның ВКонтакте төркемендә **14 нче октябрьдә** игълан ителәчәк. Җиңүчеләрне бүләкләү тантанасының көне һәм вакыты аерым хәбәр ителә.

5.9 Конкурска җибәрелгән эшләрне Конгрессның сайтына урнаштыру, “Татарлар” газетасында язмаларны чыгару оештыручылар хокукында.